钦定古今图书集成/明伦汇编/氏族典/第581卷 > 耶律仙童
## 钦定古今图书集成/明伦汇编/氏族典/第581卷 > 耶律仙童

按《辽史耶律仙童传》：“仙童，仲父房之后。重熙初，为宿
直官，累迁惕隐都监，以宽厚称。蒲奴里叛，仙童为五
国节度使，率师讨之，擒其帅陶得里。又击乌隗叛，降
其众，改彰国军节度使，拜北院大王。清宁二年，知黄
龙府事，迁侍卫亲军马步军都指挥，历忠顺、武定二
军节度使。致仕，封蒋国公。咸雍初，徙封许国，卒。”